Sør-Trøndelag fylkes kulturpris

mini|Studentersamfundet i Trondhjem fikk prisen i 2010; på bildet Samfundets særegne hus Cassa Rossa fra 1929.

Sør-Trøndelag fylkes kulturpris ble delt ut årlig av Sør-Trøndelag fylkeskommune, og ble første gang utdelt i 1976. Den siste utdelingen fant sted i 2017. Utdelingen opphørte som følge av at fylkene Nord-Trøndelag og Sør-Trøndelag ble slått sammen til Trøndelag fylke. Det nye fylket etablerte Trøndelag fylkeskommunes kulturpris, som ble delt ut første gang i 2018.

 Historikk 
Sør-Trøndelag fylkes kulturpris besto at et kunstverk, et diplom og et pengebeløp, og ble tildelt «for fremragende kulturell innsats» til enkeltpersoner bosatt i fylket eller med annen sterk tilknytning til fylket. Prisen kunne også tildeles organisasjoner eller sammenslutninger. Ifølge prisens vedtekter skulle det legges vekt på spredning av vinnere fra ulike typer kulturtiltak. Fylkesutvalget var jury for prisen, og alle kunne sende inn forslag på prisvinnere.

Halvparten av de daværende 19 norske fylkene etablerte egne kulturpriser i perioden 1976–1982.Oslo etablerte sin pris i 1966, fem fylker etablerte priser i årene 1969-74; ni fylker etablerte fylkeskulturpriser i perioden 1976-1982, mens fire fylker har opprettet priser/stipendordninger mellom 1988 og 2006. Fremveksten av fylkeskulturpriser kan forklares med etableringen av fylkeskommunen som en selvstendig politisk og administrativ enhet i 1975. Det kan også sees i lys av den nye norske kulturpolitikken som ble etablert gjennom de to kulturmeldingene i 1973–1974, der «det utvidede kulturbegrep» ble etablert:«Et utvidet kulturbegrep omfatter både det 'tradisjonelle' området: litteratur, kunst og kulturvern, ungdomsarbeid og idrett, men dertil også skapende fritidsvirksomheter som kan gi utfoldelse av egne anlegg og interesser.»Ingeborg Lyche. «Stat og kultur» I: Norges kulturhistorie. Bind 8. Underveis - mot nye tider. Aschehoug, 1984. Sitat fra s 156De første tildelingene av Sør-Trøndelag fylkes kulturpris kan sees i lys av den nye kulturpolitikken: vekslingen mellom profesjonelle utøvende kunstnere, idrettsutøvere, barnekultur og populærmusikk. I tillegg kom medlemsorganisasjoner og representanter for slike innenfor idrett, kulturminnevern, ungdomsarbeid og sangkor.

Prisen ble vurdert å ligge på et høyt nivå.Adresseavisen, 23.11.2005. Stein R. Larssen. Fylkeskulturprisen til Erlend Loe. Sitat: «Erlend Loe fikk Fylkeskulturprisen 2005 i går for sin innsats innen litteratur, scenekunst og film. Er han dermed en flinkis? Nivået er utvilsomt høyt i «vi har fått Fylkeskulturprisen»-klassen. Den første som fikk prisen var Håkon Bleken i 1976. Siden har storheter som Liv Ullmann, Håkon Gullvåg og Arve Tellefsen blitt tildelt Sør-Trøndelag fylkes høyeste kulturutmerkelse. »

Prisvinnere
1976 – maler Håkon Bleken, TrondheimMottakere av Sør-Trøndelag fylkeskommunes kulturpris (1976-2012) (PDF). Hos Wayback Machine; stfk.no. 29. august 2013. Besøkt 22. mai 2023.
1977 – musiker Arve Tellefsen, Trondheim
1978 – forfatter Ingvald Svinsaas, Meldal og Sør-Trøndelag Skikrets
1979 – musikkforhandler og mesén Olaf T. Ranum, Trondheim
1980 – museumsdirektør Jan Voigt, Trondheim og Meldal Historielag, Meldal
1981 – skiløperne Oddvar Brå, Melhus og Berit Aunli, Hemne
1982 – speiderleder Kaare Amdam, Trondheim
1983 – musiker Åge Aleksandersen, Trondheim
1984 – musikerne Øystein Dolmen, Trondheim og Gustav Lorentzen, Trondheim, kjent som Knutsen & Ludvigsen
1985 – kordirigent Edit Hovig, Rissa/Trondheim
1986 – museumsstyrer Sverre Ødegaard, Røros
1987 – billedhugger Kristofer Leirdal, Trondheim
1988 – musiker, komponist m.m. Henning Sommerro, Trondheim
1989 – moteskaper Ellinor Flor, Trondheim
1990 – dukketeaterleder Tatjana Zaitzow, Trondheim
1991 – skiløper Grete Ingeborg Nykkelmo, Trondheim
1992 – fotograf og forfatter Jon Østeng Hov, Holtålen
1993 – kulturskolerektor Kåre Opdal, Trondheim
1994 – metallurgiprofessor og jernvinneentusiast Arne Espelund, Trondheim
1995 – teaterinstruktør Eli Sørensen, Selbu
1996 – koret Cantus og dets dirigent Tove Ramlo, Trondheim
1997 – fotballtrener Nils Arne Eggen, Trondheim/Orkdal
1998 – Trøndelag Krigsseilerforening, Trondheim
1999 – skuespiller Jakob Margido Esp, Trondheim
2000 – maler Håkon Gullvåg, Trondheim
2001 – skuespiller Liv Ullmann, Trondheim
2002 – Nidarosdomens Guttekor og dets dirigent Bjørn Moe, Trondheim
2003 – Rennebumartnan, Berkåk
2004 – bandet DumDum Boys, Trondheim
2005 – forfatter Erlend Loe, Trondheim/Oslo
2006 – sopran Randi Stene, fra Trondheim
2007 – joik- og jazzmusiker Frode Fjellheim, Trondheim
2008 – Trondheimsolistene og orkesterets grunnlegger Bjarne Fiskum
2009 – Hans Borgfjord og Einar Borgfjord, for arbeid med kystkultur og Åfjordsbåten
2010 – Studentersamfundet i Trondhjem, Trondheim
2011 – jazzmusikerne og -lærerne John Pål Inderberg og Bjørn Alterhaug
2012 – skiløper Marit BjørgenMarit Bjørgen fikk Sør-Trøndelag fylkes kulturpris ; stfk.no, 3.6.2013
2013 – filmskaper Kine AuneFylkeskulturpris til filmskaper Kine Aune ; stfk.no, 27.2.2014
2014 – bildekunstneren Inger Sitter, Trondheim
2015 – kulturarbeider Arnfinn Strømmevold, RørosArnfinn får fylkeskommunens fylkeskulturpris for 2015; Arbeidets rett, 22.12.2015
2016 – Luftforsvarets musikkorps
2017 – musiker og produsent Ulf Risnes, Trondheim, kjent fra Tre Små Kinesere

 Referanser 

 Eksterne lenker 
 stfk.no Kulturpris, med vedtekter og liste over prisvinnere
 stfk.no Kulturpis (pdf). Liste over vinnere 1976-2012

Kategori:Norske kulturpriser
Kategori:Kultur i Trøndelag
Kategori:Utmerkelser etablert i 1976
Kategori:Opphør i 2017
Kategori:Priser og utmerkelser i Trøndelag